Source: https://tax-fin-lex.si/Zbirke/SodnaPraksaList?nodeId=d1d6702d-1121-4ed5-906c-48f2abbdd3ce
Timestamp: 2019-08-21 15:34:05+00:00

Document:
Sodba II Ips 28/2000
VS05343
ZOR člen 124, 125, 125/4, 132, 132/1, 132/2, 210.
prodajna pogodba - razveza pogodbe zaradi neizpolnitve - pravočasna izpolnitev kot bistevna sestavina pogodbe - učinki razdrte pogodbe - neupravičena pridobitev - kondikcija
Tožeča stranka je izbrala v pogodbi dogovorjeno možnost, da se bo pogodba štela za razdrto, če toženčeva obveznost ne bo izpolnjena v določenem roku. V tem primeru pa velja prvi odstavek 125. člena ZOR, po katerem je pogodba razdrta po samem zakonu, če dolžnik v določenem roku ne izpolni obveznosti.
Sodba II Ips 244/2000
VS05483
ZZZDR člen 78, 78/1, 78/2, 78/3, 79, 102, 123. Konvencija ZN o otrokovih pravicah 18.
preživljanje otroka - višina preživnine - porazdelitev stroškov preživljanja med staršema - potrebni stroški - stroški bivanja pri roditelju, kateremu otrok ni dodeljen
Potrebni stroški nastajajo tudi v času, ko otroci bivajo pri tistem od staršev, kateremu sicer niso dodeljeni. Potrebni stroški so tisti, za katere se vnaprej ve, da bodo nastali (stroški za prehrano, bivanje). Vendar pa mora sodišče pri upoštevanju teh stroškov kot dela preživnine, presojati razmerje med temi stroški in stroški, ki jih ima preostali del meseca z otroki drugi od staršev. Podlaga za razsojo mora biti ravnovesje v življenjskem standardu otrok pri obeh starših.
Sodba II Ips 46/2000
VS05481
ZDen člen 24, 24/1, 25, 25/7.
denacionalizacija - najem poslovnih prostorov - prenehanje najema - povečanje vrednosti nepremičnine - povrnitev vlaganj najemnika v poslovni prostor
Sedmi odstavek 25. člena noveliranega ZDen daje pravico do povrnitve vlaganj le v primeru, če se stranki nista dogovorili drugače. Zakonodajalec je s to določbo želel ublažiti negativne učinke denacionalizacije na najemnikov položaj, ne pa najemnika denacionalizirane stvari privilegirati.
Sodba II Ips 5/2000
VS05482
povrnitev negmotne škode - duševne bolečine zaradi skaženosti - duševne bolečine zaradi zmanjšane življenjske aktivnosti - telesne bolečine - strah - vzročna zveza med škodnim dogodkom in škodo - starost oškodovanca in višina odškodnine
Pri uporabi 200. in 203. člena ZOR je treba upoštevati tudi starost oškodovanca. Apriorno odklanjanje te okoliščine kot pravno odločilne pri presoji odškodnine, je zato napačno. Vendar to dejstvo ne more imeti enakega vpliva na vse oblike odškodnine.
Sodba I Ips 161/97
VS20865
ZKP člen 120, 120/4, 421, 421/3.ZS člen 83, 83/3.
zahteva za varstvo zakonitosti - rok za vložitev - sodne počitnice
Ker je bila vročitev pravnomočne sodne odločbe, zoper katero je bila vložena zahteva za varstvo zakonitosti, obsojencu opravljena z nabitjem na sodno desko dne 15.7.1996, torej že v času sodnih počitnic, se šteje, da je osemdnevni rok iz 4.odst. 120.čl. ZKP začel teči 16.8.1996, tako da je bila veljavna vročitev opravljena 23.8.1996. Zahteva za varstvo zakonitosti, ki so jo zagovorniki vložili 22.11.1996, je zato pravočasna.
Sodba II Ips 216/2000
VS05326
revizija - meje revizijskega preizkusa - zmotna ali nepopolna ugotovitev dejanskega stanja kot revizijski razlog
Revizijska graja dejanskih ugotovitev.
Sodba I Ips 49/98
VS20818
ZKP člen 420.
zahteva za varstvo zakonitosti - razlogi za vložitev zahteve za varstvo zakonitosti - kršitev kazenskega zakona
Ne gre za kršitev kazenskega zakona, če objektivno in subjektivno dejansko stanje, ugotovljeno v krivdoreku pravnomočne sodbe, ne daje podlage za zaključek, da je storilec ravnal v kakršnikoli obliki dovoljene samoobrambe (silobran) ali da je ravnal malomarno v odnosu do dejanja.
Sodba II Ips 627/99
VS05355
ZOR člen 141, 141/1, 262, 262/1.
najemna pogodba - zakup poslovnih prostorov - oderuška pogodba - nesorazmernost izpolnitve
Pogodba je oderuška, če sta izpolnjena dva pogoja: nesorazmernost izpolnitve in zloraba položaja.
Sodba II Ips 25/2000
ODŠKODNINSKO PRAVO - KAZENSKO PROCESNO PRAVO
VS05484
ZKP člen 539, 539/1, 562, 566.ZOR člen 200, 200/1, 200/2.
povrnitev škode - neutemeljen odvzem prostosti - neupravičena obsodba pred 1.1.1954 - denarna odškodnina - zastaranje - duševne bolečine zaradi gladovne stavke - enotna oblika škode
ZKP je poznejši in specialnejši predpis, ki je vprašanje zastaranja tožbenih zahtevkov oseb, ki so bile neupravičeno obsojene pred 1.1.1954, in katere zaradi preteka roka iz prvega odstavka 539. člena ZKP, ne bi mogle uveljavljati pravice do povrnitve škode, uredil drugače, in sicer ugodneje za oškodovance. V 562. členu ZKP je namreč določeno, da zastaranje začne teči z dnem uveljavitve ZKP, tj. 1.1.1995 (566. člen ZKP). Vso negmotno škodo, ki je posledica neutemeljeno odvzete prostosti (med prestajanjem in po prestani kazni), je treba obravnavati kot enotno obliko škode. Duševne bolečine zaradi gladovne stavke niso posebna oblika škode.
Sodba in sklep II Ips 633/99
VS05496
ZPP (1977) člen 37, 37/2, 382, 392. Splošni zavarovalni pogoji NE 88.
dovoljenost revizije - vrednost spornega predmeta pri kumulaciji zahtevkov - zavrženje revizije - zavarovalna pogodba - izplačilo zavarovalnine
Če gre za dve zavarovalni pogodbi, ki imata različno pravno in dejansko podlago mora revizijsko sodišče odločati o zavarovalnini po vsaki pogodbi posebej kot samostojnem zahtevku. Takšno usodo imata zahtevka tudi v revizijskem postopku (primerjaj 2. odstavek 37. člena ZPP). Pravilna je razlaga, da "medicinska" ugotovitev pretresa možganov ni nujno omejena na čas zdravljenja oziroma čas medicinske rehabilitacije. Bistvo te zahteve je v tem, da je pretres ugotovljen z medicinskim strokovnjakom (11/I t. tabela invalidnosti). Če v času zdravljenja napravljeni izvidi, ne pokažejo prepoznavnih znakov določene poškodbe oziroma jih kot takšne lečeči zdravnik ne prepozna, to še ne pomeni, da poškodbe ni bilo.
Sodba II Ips 183/2000
DRUŽINSKO PRAVO - USTAVNO PRAVO
VS05285
ZZZDR člen 102, 103, 103/2, 129, 131, 131/1, 131/2.URS člen 41, 41/3, 54, 54/1.
višina preživnine - redno šolanje - preživljanje polnoletnega otroka - pravice in dolžnosti staršev - ločeno življenje polnoletnega otroka - pravica do izbire načina preživljanja
Odločitev polnoletnega otroka, ki se želi osamosvojiti in se zato odloči živeti proč od staršev, je tako pomemben razlog, da lahko, ob nadaljevanju rednega študija, zahteva od njih preživljanje v denarju. Če starši niso krivi za otrokov odhod iz skupnega gospodinjstva, so dolžni prispevati k preživljanju v takšnem obsegu, kot da bi otrok živel pri njih.
Sodba II Ips 66/2000
VS05480
ZD člen 117, 117/5.ZNP člen 152, 153.ZPP člen 230, 230/3.
pogodba o dosmrtnem preživljanju - obličnost - overitev pogodbe - zapisnik o overitvi kot javna listina
Zapisnik o overitvi je javna listina. Dokazni postopek je pokazal, da je sodnik pogodbo strankama prebral in da je pogodbeni stranki tudi opozoril na posledice sklenjene pogodbe. S tem je sodišče ugotovilo, da v zapisniku o overitvi ni bilo zapisano vse, kar se je pred sodnikom dejansko dogajalo. Takšno dokazno sklepanje je v skladu z ZPP.
Sodba II Ips 8/2000
VS05341
ZAP člen 91, 91a.ZASP člen 28, 29, 84, 153, 189, 189/2.ZOR člen 219. Pravilnik o javnem izvajanju in predstavljanju glasbenih dejavnosti.
neupravičena pridobitev - avtorska pravica - pravica javnega predvajanja s fonogrami in videogrami - višina nadomestila - kolektivno uveljavljanje avtorskih pravic - tarifa za predvajanje avtorskih del
Tožena stranka je s predvajanjem glasbe v diskoteki v svojo korist uporabila pravico avtorjev glasbe do javnega predvajanja s fonogrami. Zato je tožeči stranki, Zdrženju skladateljev, avtorjev in založnikov za zaščito avtorskih pravic Slovenije - SAZAS, dolžna plačati nadomestilo z korist, ki jo je imelaod uporabe. Korist tožene stranke znaša toliko, kolikor bi za uporabo avtorskih pravic v spornem obdobju morala plačati na podlagi veljavnega Pravilnika o javnem izvajanju in predstavljanju glasbenih dejavnosti
Sodba II Ips 94/2000
VS05329
ZOR člen 200, 203. ZPP (1977) člen 395, 395/1.
povrnitev negmotne škode - višina odškodnine - telesne bolečine - strah - duševne bolečine zaradi zmanjšane življenjske aktivnosti - sprememba sodbe
Sodba II Ips 625/99
VS05356
ZTVCP člen 41, 45, 46.ZOR člen 178, 178/1.
avtomobilska škoda - odgovornost pri nesreči, ki jo povzročijo premikajoča se motorna vozila - izključna krivda enega imetnika
Sodišči prve in druge stopnje sta glede na navedene dejanske ugotovitve pravilno ocenili, da je do nesreče prišlo izključno zaradi prehitre vožnje toženca. Tako sta tudi pravilno uporabili določbo prvega odstavka 178. člena ZOR, ko sta odločili, da je toženec v celoti odgovoren za škodo, ki je tožniku nastala zaradi nesreče.
Sodba II Ips 15/2000
VS05485
ZD člen 117, 118, 119, 120, 121, 122. ZPP (1977) člen 385, 385/3.
pogodba o dosmrtnem preživljanju - odplačna pogodba - pravna narava pogodbe - aleatornost - razlogi za revizijo - zmotna ali nepopolna ugotovitev dejanskega stanja - pravica dedičev
Pogodba o dosmrtnem preživljanju je obligacijska pogodba čeprav je sicer urejena v Zakonu o dedovanju (Ur. l. SRS, št. 15/76 in 23/78, v nadaljevanju ZD, členi 117 do 122). Ker se ta pogodba večkrat sklepa med sorodniki in ker premoženje, ki se z njo prenaša, ne sodi v zapuščino, prihaja po smrti preživljanca lahko do sporov med dediči. Do teh pride predvsem tedaj, ko dediči stranka) zatrjujejo, da je bila pogodba deloma darilna in iz tega naslova uveljavljajo dednopravne zahtevke. Ugotovitev o odplačnosti ali neodplačnosti pogodbe je pretežno dejanska ugotovitev, ki je na revizijski stopnji ni več dovoljeno izpodbijati, ker je izpodbijanje dejanskega stanja prepovedan revizijski razlog po tretjem odstavku 385. člena ZPP. Delno materialnopravne narave pri pogodbi o dosmrtnem preživljanju je le ocena aleatornosti.
Sodba U 1/98
VS13396
ZIPO člen 1.
priznanje in odmera starostne pokojnine za posebne zasluge - učinek odločbe
Ker je odločba o priznanju in odmeri starostne pokojnine konstitutivno favoriabilne narave, kar pomeni, da so z njo ustanovljene določene pravice, pravno učinkuje šele od dneva izdaje oz. vročitve stranki.
Sodba II Ips 48/2000
VS05349
ZOR člen 154, 170, 171, 171/1. Zakon o obrambi in zaščiti člen 18.
objektivna odgovornost države - odgovornost za druge - pojem tretje osebe - izpolnjevanje vojaške obveznosti - škoda nastala pri športu - igranje nogometa - vmesna sodba
V sodni praksi in pravni teoriji je enotno stališče, da po določilu prvega odstavka 171. člena ZOR (v zvezi z 18. členom Zakona o obrambi in zaščiti) odgovarja država za škodo, ki jo tretjim osebam povzročijo vojaške osebe s svojim nezakonitim ali nepravilnim delom. Za razumevanje pojma tretje osebe je treba opozoriti, da se dejanje in odgovornost zanj po določilu 170. oziroma 171. člena ZOR ločita. Odgovornost nosi druga oseba in ne tista, ki je (škodno) dejanje povzročila. Oseba, ki je izven razmerja med navedenima, pa je tretja oseba (ki je lahko v razmerju do odgovorne organizacije oziroma države ali pa ne).
Sklep U 2539/97
VS13398
ZDru člen 14, 14/1. ZUS člen 26, 26/2.ZUP člen 218.
dovoljenje za delovanje mednarodnega društva
Dovoljenje Vlade RS, po določbi 1. odstavka 14. člena Zakona o društvih, za delovanje na območju Slovenije, mednarodnim društvom ali zvezam mednarodnih društev, ni upravni, temveč oblastni akt, ki je izraz politične volje vlade. Ker gre za akt, ki ga vlada ne sprejema po določbah ZUP, niso podani pogoji za upravni spor po 2. odstavku 26. člena ZUS.
Sodba II Ips 591/99
VS05470
ZOR člen 189, 189/1, 200, 200/1, 200/2.URS člen 22.
obseg povrnitve gmotne škode - teorija adekvatne vzročnosti - navadna škoda ali izgubljeni dobiček - honorarni zaslužek - povrnitev negmotne škode - denarna odškodnina
Kadar je več dejavnikov, ki lahko vplivajo na nastanek škodne posledice (zatrjevane izgube dobička), je treba pri ugotavljanju vzročne zveze po teoriji adekvatne vzročnosti kot pravno upošteven vzrok šteti tiste okoliščine, ki po rednem teku stvari pripeljejo do določene škodne posledice.

References: sodišče 

ZKP 
 ZKP 

ZKP 

ZKP 

ZKP 
 ZKP 
 sodišče 
 sodišče